
Introducti  O4 


Oculi,  qui  summum  fere  organisationis  gradum 
obtinent,  et  totum  quasi  organismum  referunt, 
quum  non  solum  maxima  cum  irritabilitate  et 
sensi bilitate  praediti  sint  et  haud  exiguum  repro- 
ductionis  fastigium  occupent,  sed  etiam  consensu 
cum  ceteris  organismi  partibus  intime  coniuncti 
sint,  omnibus  fere  morbis,  qui  totum  invadunt 
corpus,  etiam  affici  possunt,  ita  ut  saepissime  mor- 
bum corporis  occultum  illis  cognoscere  possimus. 
Praecipue  illos  observamus  morbos,  qui  dyscrasiani 
quandam  in  corpore  gignunt,  magnam  in  oculos 
vim  exercere , qua  de  re  quaecunqtie  oculorum 
morbosa  affectio,  dyscrasia  quadam  laborantis,  mox 
indolem  huius  dyscraeiae  ostendit,  et  eo  periculo- 
sior fit,  quo  difficilius  illa  dyscrasia  removeri  pos- 
sit* -Sed  affectio  morbosa  externa  ut  accidat,  sae- 
pissime necesse  non  est,  et  consensus  solus,  vel 


aliae  corporis  actiones  nobis  adhuc  incognitae  gra- 
vissimos oculorum  morbos  ex  dyscrasia  producere 
possunt;  ita  ut,  nisi  auxilium  celeriter  abhibeatur, 
videndi  facultas  non  solum,  sed  etiam  forma  ocu- 
lorum saepius  turbetur*  Quia  igitur  hoc  oculi 
morborum  genus  recte  cognoscendi  atque  curandi 
res  est  maximi  momenti,  unum  eorum,  qui  nobis 
crebro  occurrit,  et  cessante  medici  ope,  exitus  in- 
felicissimi  est,  oculi  enim  inflammationem  a morbo 
venereo  productam,  describere,  mihi  in  animo  est, 
non  alicuius  novi  hac  de  re  proponendi,  quod  mi- 
hi , omni  fere  experientia  destituto,  opus  esset  dif- 
ficillimum, sed  accuratioris  de  hoc  morbo  cogniti- 
onis mihi  parandi  causa,  etiamque  dissertationis 
conscribendae  officio,  ut  summi  in  medicina  et  chi- 
rurgia honores  in  me  conferantur,  ut  me  solvam. 


Quaedam  de  Ophthalmia  syphi- 
litica in  genere. 


matoria , tum  ulcerosa.  Prior  tantum  membranam 
urethrae  mucosam  vel  prostatam,  rarius  vesicam 


solet)  et  sympathice  glandulas  inguinales  infestat, 
Ha^cce  forma  urethritidis  syphiliticae  nomine  nota  in 
luem  universalem,  a nonnullis  quidem  negatam,  a 
multis  autem  (Swediaur,  Harrison,  Girtanner)  quo- 
rum sententiam  etiam  sequimur,  crebra  experientia 
probatam,  conditionibus,  quae  huc  usque  non  satis 
notae  sunt,  transit  et  primum  in  membranas  muco- 
sas, ut  in  membranam  Schneiderianam , ita  ut  aegro- 
tantes sempiterno  catarrho  vexati  esse  videantur, 
aut  in  membranam  aurem  internam  investientem,  ibi- 
que  otorrhoeam  efficiens,  aut  denique  in  bulbi  con- 
iunctivam,  membranam  medium  inter  membranas  rnu- 


forma  syphilis  incidere  potest,  tum  inflam- 


(quod  saepius  in  foeminis , quam  in  viris  accidere 

mucosas  et  serosas  tenentem,  ibique  ophthalmiara 
blennorrhoicam  -producens  , transmigrare  solet. 

Altera  forma  ulcerosa  omnia  organa  perreptat, 
maxime  autem  cuti  ossibusque  insidet,  neque  oculis 
parcit.  Utraque  igitur  forma  oculos  corripere  pot- 
est, prior  autem  triplici  modo,  sive  per  luem  uni- 
versalem, ea,  productam,  sive  per  metastasin,  si  pro- 
iluvium  mucosum  remediis  adhibitis  vel  diaeta  mala 
supprimitur,  sive  per  contactum,  si  ichoris  syphilitici 
guttula  oculis  admovetur.  Decursus  huius  oculorum 
affectionis  urethritidi  syphiliticae  admodum  similis 
est;  observamus  enim,  ut  in  illa,  initio  stadium  in- 
flammatorium, tumorem,  calorem  auctum,  ruborem 
ac  dolorem,  mox  vero  stadium  secretionis  auctae 
succedit,  mucus  primum,  tum  pus  verum  secernitur, 
ita  ut  haud  raro,  vortice  purulento  exorto,  cornea 
rumpatur  atque  humores  prolabantur;  deinde  in  sta- 
dio secundo  urethritidis  syphiliticae  contractiones 
spasticas,  priapismum,  chordam  observamus,  in  ocu- 
lis affectiones  spasticas  musculi  orbicularis  palpebra- 
rum, porro  in  urethritide  saepius  paraphimosin  vi- 
demus , in  blepharophthalmia  ectropium , denique  in 
illa  stymatosin  criticam  haud  raro  animadvertimus  et 
in  hac  sanguinis  profluvia  ex  coniunctiva  , inflamma- 
tionem magnopere  mitigantia. 

Affectio  vero  oculorum  forma  syphilidis  ulcerosa 
orta,  signum  semper  est  morbi  totum  corpus  iam 
insidentis,  symptoma  igitur  est  luis  confirmatae,  ita 
ut  morbus  ipse  et  materia  virulenta  nec  locum  nec 
sedem  mutent.  Cum  haecce  syphilidis  forma  cutim 
praesertim  invadat,  etiam  oculi  partes  raembranceas 


corripit,  ac  inflammationem  iridis,  membranae  chori- 
oideae , corporis  ciliaris , capsulae  lentis  et  adnatae 
excitat;  inflammatione  vero  iridis  semper  fere  pfae- 
valente  nomen  syphiliticae  iritidis  adepta  est , et  eo- 
dem modo,  quo  in  ulceribus  syphiliticis  cuiuscun- 
que partis , cingulum  quasi  ex  violaceo  rubrum,  non 
late  diffusum,  in  eorum  peripheria  videmus,  etiam 
in  oculis,  iritide  syphilitica  correptis,  densum  vaso- 
rum cingulum,  non  late  diffusum,  corneam  circum- 
dantem, conspicimus. 

Sed  ex  quacunque  syphilidis  forma  inflammatio 
orta  sit,  semper  praedispositio  existat,  necesse  est, 
quia  aliter  quisque,  lue  universali  vel  blennorrhoea 
suppressa  laborans , hac  Ophthalmia  corriperetur; 
sensibilitate  enim  et  irritabilitate  aucta,  nimia  oculo- 
rum actione  vel  supra  modum  intentione  huic  prae- 
dispositioni  ansa  praebetur* 


De  Elepharophthalmia 
blennorrhoica^ 

Diagnosis. 

Stadia  duo  huius  morbi  facile  distinguimus,  quorum 
prius  exhibet  statum  inflammatorium  , omnibus  secre- 
tionibus oculi  fere  suppressis,  alterum  vero  secretio- 
nis abnormis  initio  terminatur,  et  vario  modo,  uti 
omnis  blepharophthalmia  ad  exitum  perducitur. 


lO  — 


Initio  tumor  durus  dolens,  colore  roseo  tinctus, 
palpebram  superiorem  occupat,  in  bulbi  coniunctivam 
celeriter  propagatur,  quae  aeque  ac  in  chemosi  i> 
diopathica  intumescit,  corneam  uti  vallum  rubrum  et 
fungosum  circumdat,  et  vesicae,  sanguine  impletae 
similis,  !ex  palpebrarum  rima  prominet.  Simul  do* 
Jores  veliementiores  aut  in  fronte,  aut  in  occipite, 
vel  in  uno  capitis  latere,  vespere  ingravescentes,  per 
diem  mitescentes,  urgent,  et  vel  minimae  lucis  inci- 
dentis vis  maximam  photophobiam  manifestat,  sae- 
piusque  palpebrarum  tumor  ectropium  producit. 
Inflammatio  haec  vehemens  haud  raro  febrem  in- 
flammatoriam, 'siti,  calore,  inquietudine,  vigiliis, 
pulsu  frequenti  et  duro  incedentem,  provocat.  Bre- 
ve semper  est  huius  stadii  temporis  spatium  et  iam 
secundo  vel  tertio  die  stadium  secundum  sequitur. 
Nunc  coniunctiva  et  bulbi  et  palpebrarum  muco  al- 
bo obducitur,  qui  fusius  de  malis  desiillat  easque 
corrodit;  simul  tumor  palpebrarum  augetur  atque  li- 
vescit. Denique  suppuratio  vera  oritur,  singulae 
corneae  lamellae  discedunt,  et  vortice  purulento 
exorto,  cornea  rumpitur  bulbusque  confectus  colla- 
bitur. 

Huic  blepharophthalmiae  admodum  similis  est 
Ophthalmia  aegypti^ca,  quae  praecipue  decursu  mul- 
to tardiore  et  causis  occasionahbus  ab  ea  distingui- 
tur et  revera  v.irietas  tantum  blepharophthalmiae  sy- 
philiticae esse  videtur,  i) 


l)  Rust,  die  agyptische  Augenentziindung  in  Mainz. 
Eevliu  i83o,  ji).  lo6,  S.  151. 

Differentiae, 

Beer  2)  hanc  ophihalmiae  speciem  blepharopthal- 
miam*vel  ophthalmiam  gonorrhoicam  veram ; Wendt  3) 
Iritidem  medorrhoicara,  Schmidt  4)  ophthalmoblennor- 
rhoeam  sive  chemosin  gonorrhoicam,  Frank  5)  ophthal- 
mitidem  gonorrhoicam  nominant.  Nomen,  quolBeer 
hanc  formam  designat,  blepharophthalmlae  enim  go- 
norrhoicae,  optimum  mihi  esse  videtur,  quippe  quod 
naturam  et  indolem  huius  morbi  perspicue  exprimit, 

DiiFerentiae  huius  affectionis  praecipue  a causis 
assumuntur^  nempe  an  affectio  sit  mere  metastatica, 
an  ex  lue  universali  blenorrhoica  originem  ducat,  an 
per  contactum  venenum  syphiliticum  ex  urethra  oculo 
admoveatur. 

Metastasis  saepissime  huius  blepharophthalmlae 
est  causa,  quia  blennorrhoea  syphilitica  haud  raro 
supprimitur,  sive  refrigeratione,  sive  abusu  iniectio- 
num,  remediorum  balsamicorum  vel  adstringentium, 
sive  nimio  corporis  motu  etc.  Blepharophthalmia 


а)  Beer  Lehre  von  den  Augenkrankheiten.  erster  Bd. 
Wien  1813.  S,  543, 

3)  Die  Lustseucbe  iu  allen  ihren  R.iclitungen  u.  allen 
ihren  Gestalten,  zum  Beliut  academischer  Vorle- 
sungen.  Bresl.  1816.  S.  79. 

4)  Himly  und  Schmidt  ophthalmologischeBibliotheK, 
3ter  Bd.  erstes  St.  S,  35. 

б)  Frank  epitome  de  curandis  hominum  morbis.  Lib, 

H,  p‘  66. 

per  contactum  ichoris  ex  urethra  orta  ut  malum  sem- 
per  topicum  decurrit,  ac  exitum  multo  mitiorem  et 
tardiorem  praebet.  1’raeterea  Beer  sub  nomine  oph- 
thalmohlennorrhoeae  syphilitico  - scorbuticae  varieta- 
tem describit,  quae,  blennorrhoea  syphilitica  in  ae- 
groto vel  non  observata,  vel  si  adest,  non  suppressa 
eiusmodi  homines  invadit,  qui  excessu  in  Venere  et 
Baccho,  corpus  tam  debilitavere,  ut  cachexia  scorbu- 
tica vel  putrida  plane  inficerentur;  quae  vero  Oph- 
thalmia ex  totius  corporis  corruptione  pendere  ne- 
que ex  blennorhoea  syphilitica  mihi  videtur. 

Exitus, 

Huius  Ophthalmiae  semper  exitus  infaustus  est, 
nisi  auxilio  medici  approperantis  celerrime  cohibea- 
tur. Suppuratio  saepius  totam  corneam  delet,  hu- 
mores prolabantur,  ita  ut  noti  solum  visus,  sed  etiam 
forma  oculi  amittatur.  Interdum,  si  inflammatio 
summum  hunc  gradum  non  adipiscitur,  maculae,  leu- 
comata et  cicatrices  remanent,  aut  membrana  adnata 
palpebrarum  tumida  et  relaxata  ectropium  format. 
Si  ulcera  in  minori  tantum  parte  corneam  corripue- 
runt, synechia  partialis  anterior  oritur,  sin  autem 
! iris,  vel  maxima  parte,  vel  omnino  cum  cornea  cohae- 

ret, staphyloraa  vel  partiale,  vel  totale  producitur, 

; Quod  vero  aetiologiam  adtinet,  iam  in  capite 

j priori  omnia,  quae  memoratu  digna  mihi  videbantur, 

I dicta  sunt. 

’ Prognosis. 

Si  primo  Ophthalmiae  initio  blennorrhoea  sup- 
pressa quam  celerrime  restituitur,  prognosis  bona 


est;  hoc  autem  neglecto  vel  non  successo,  morbus 
semper  exitum  plus  minusve  infelicem  habet.  Si 
blepharophthalmia  iam  ad  stadium  secundum  profecta 
est,  prognosis  maxime  est  ambigua  et  omnia  ex  re-  - 
stitutione  blennorrboeae  primariae  pendent.  Si  cor- 
nea ulceribus  iam  perforata  et  vortex  purulentus  ex- 
ortus est,  visus  et  oculornm  forma  delentur.  Multo 
autem  mitior  est  inflammatio,  si  a contactu  virus 
syphilitici  originem  ducit,  decursus  est  tardior,  et, 
remediis  convenienter  adhibitis,  et  forma  oculi  et  vi- 
sus semper  conservantur.  Blepharophthalmia  vero, 
quae  a lue  universali,  blennorrhoea  neglecta  exorta, 
producitur,  et  illa  species,  quam  Beer  blepharoph- 
thalmiam  syphilitico  scorbuticam  nominat,  decursum 
habent  cel^-riorem,  quam  ut  medici  auxilium  aliquid 
prohcere  possit;  semper  fere  colluvies  bulbi  sequitur, 
et  haud  raro  cachexia  universalis  vitam  ad  hnem  de- 
ducit. 

Curandi  methodus* 

Quamquam  auctores  in  curandi  methodo  omnino 
consentanr-i  non  sunt,  tamen  hae  duae  indicationes 
semper  proponuntur,  inflammationem  quam  celerrime 
solvendi  et  blennorrhoeam  suppressam  restituendi. 

Cum  haec  inflammatio  semper  fere  homines  ro- 
bustos et  plethoricos  corripiat,  antiphlogistico  appa- 
ratu uti  necesse  est,  si  primae  indicationi  satisfacere 
volumus.  Hirudines  decem  usque  sedecim  ad  ocu- 
lum adhibeantur,  venaesectiones  instituantur,  reme- 
dia purgantia  mercurialia  praebeantur,  oportet;  anne 
arteritomia,  quae  in  ophthalmia  aegyptiaca  tantam 


praebet  utilitatem,  etiam  boc  in  casu  proficua  sit, 
equidem,  si  magnam  Ophthalmiae  aegyptiacae  et  ble- 
iiorrhoicaes  imilitudinem  perpendo,  non  dubitem;  tum 
fomentationes  frigidae,  oculis  applicentur  et  hydrar- 
gyrum  muriaticum  mite  (grana  duo  ad  quatuor  omni 
bihora)  praebeantur,  necesse  est.  Sed  omnia  haec  re- 
media, quanquam  efficacissima  sunt,  nihil  efficiunt, 
nisi,  blennorrhoeam  suppressam  ut  restituamus,  con- 
tingit. Ad  hanc  rem  efficiendam,  multa  remedia  ab 
auctoribus  commendata  sunt,  Alii  inoculationem  vi- 
rus alius  hominis,  blennorrhoea  laborantis,  propo- 
nunt, alii  candelas  unguento  ex  hydrargyro  praecipitato 
rubro  illitas,  in  urethram  applicandas,  commendant. 

Beer  6)  inoculationem  cum  muco  ex  oculo  fluen- 
te, instituere  suadet.  Sed  haec  remedia  nimis  sunt 
stimulantia,  praesertim  cum  inflammatio  urethrae 
nimis  aucta,  semper  fere  caussa  proxima  blennorrh- 
oeae  suppressae  sit,  qua  de  causa  illa  remedia 
maximos  efficiunt  dolores  et  ab  aegrotis  reiiciuntur. 
Meliora  igitur  sunt  remedia  [emollientia,  fomentatio- 
nes partium  genitalium  tepidae,  cataplasmata  emolli- 
entia cum  herba  cicutae  et  hyoscyami,  balnea  tepida, 
clysmata  emollientia,  cucurbitulae  ad  perinaeum  et  ad 
femora.  Omnibus  his  remediis  frustra  adhibitis 
Spangenberg  7)  scarificationem  et  excisionem  con,- 


6)  Beer  Lehre  von  den  Augenkrankheiten,  1 Bd.  S, 

547* 

7)  Horas  Archiv,  Bd»  XII,  S,  2,  p.  272,  . 


iunctivae  tumidae  proponit.  Camerarias  iam  6) 
magnae  utilitatis  scarilicationum  mentionem  fecit; 
excisio  vero  adnatae  illis  adhuc  praeferenda  est, 
quia  maiorem  sanguinis  copiam  evacuat  et  secretio- 
nem imminuit.  Exulcerationes  malarum,  muco  acri, 
ex  oculis  fluente,  productas,  diligenter  lavando  cum 
decocto  herbae  althaeae  vel  malvae,  praecaveri,  ne* 
cesse  est , quia  irritationem  et  inflammationem  au- 
gent. Saepius  si  omnia  remedia  antiphlogistica  con- 
venienter adhibita  erant,  atque  morbus  mitior  red- 
ditus erat,  denique  status  asthenicus,  blennorrhoea 
ex  oculis  perdurante  observatur;  hoc  in  casu  remedia 
topica  praebenda  sunt,  tinctura  opii  simplex  et  cro- 
cata, solutiones  zinci  vel  cadmii  sulphurici  vel  cupri 
aluminati  ad  instillandum,  emplastra  vesicatoria  po- 
ne aures , cortex  Mezerei  in  brachium.  Interne  vero 
decoctum  chinae  saturatum  magnae  utilitatis,  ad 
hunc  statum  asthenicum  removendum , erit, 

Jritis  syphilitica^ 

Diagnosis. 

Initio  observamus  ruborem  pallidum  in  sclerotica 
qui  ad  corneam  magis  tinctus  apparet , ad  periphe- 
riam  vero  omnino  evanescit;  sensim  et  coniunctiva 


8)  Alexandri  Camerarii  et  Jul.  Fried.  Breyer  disser- 
tatio de  Ophthalmia  venerea  et  peculiari  in  illa 
operatione.  Tubing.  mens.  Jiinii  1754;  in  Halleri 
disputationum  medico  - practicarum  Tomo  primo. 

rubescit,  ita  ut  rete  vasorum  sanguine  impletorum, 
quod  annulura  quasi  circa  corneam  format,  et  versus 
peripheriam  paulatim  pallescit,  videamus,  per  quod 
sclerotica,  colore  roseo  tincta  conspicitur,  praesertim 
si  bulbi  motu  rete  vasorum  coniunctivae  super  sciero* 
ticam  movetur.  Eodem  tempore  cornea  splendorem 
amittit,  dum  inter  laminas  lympha  exsudat,  immo 
humor  aqueus  nonnunquam  haud  pellucidus  esse  vi- 
detur. lam  ab  inflammationis  initio  iris  afhcitur, 
paulatim  enim  perdit  movendi  facultatem  ac  colorem 
mutat,  ita  ut  iris  caerulea  colorem  subviridem,  iris 
vero  fusca,  colorem  rubicundum  accipiat,  pupilla  par- 
vior  ex  medio  oculo  decedit,  et  sursum,  versus  an- 
gulum oculi  internum,  sistit,  quod  est  signum  huius 
inflammationis  pathognomicum;  paulo  post  iris  tur- 
gescit, corneae  appropinquatur  et  margo  pupillaris  in- 
trinsecus sese  invertit.  Aegrotus  magnos  queritur 
dolores,  lucem  fugit  eC  quaeque  mutatio  vel  luminis 
vel  caloris,  frequens  lacrymarum  stillicidium  excitat. 
Dolores,  inflammatione  ingravescente,  etiam  augen- 
tur, et  totam  regionem  orbicularem  occupant,  et  ut 
dolores  ossium  syphilitici,  tempore  vespertino  exacer- 
bescunt, inedia  nocte  summum  gradum  adipiscuntur, 
temporeque  matutino  mitescunt,  quo  cum  dolore  os- 
sium omnia  caetera  symptomata,  rubor,  photophobia, 
dolor  bulbi,  epiphora,  augentur.  Deinde  si  morbi 
decursus  remediis  efficacibus  non  impeditur,  iridia 
forma  ac  color  magis  magisque  mutatur  et  mox  ex- 
sudationes  in  pupillae  margine  oriuntur,  quae  modo 
filiformes,  modo  nubecuiosae,  visum  magis  magisque 
diminuunt.  Denique  ex  margine  vel  ciliari  vel  pu- 

plllari  iridis  condylomata  vera  prodeunt,  quae  sen- 
sim sensimquae  crescunt  ac  totam  oculi  cameram  an- 
teriorem implent,  iridem  reclinant  et  superficiem  in- 
ternam corneae  attingunt.  Ulcera  forma  irregulari  et 
marginibus  dentatis  in  cornea  et  sclerolica  haud  raro 
observamus. 

Exitus. 

Varii  sunt  exitus  huius  inflammationis;  si  adhus 
recens  est,  resolutio  remediis  convenienter  adhibitis 
saepe  contingit;  inflammatione  iam  progressa,  absces- 
sus in  iride  et  hypopium  verum  haud  raro  observa- 
mus; aut  exsudationes  in  pupilla  et  suffusio  capsu- 
lae lentis  oriuntur,  interdum  etiam  humoris  vitrei 
chymosln  et  retinae  paralysin  vel  indurationem  vi- 
demus ordientem. 

D ifferentiae. 

Beer  iritidem  syphiliticam  primariam  et  secun- 
dariam discernit.  Iritis  primaria  iam  ab  initio  indo- 
lem syphilidis  prae  se  fert  et  nulla  alia  Ophthalmiae 
causa  intercedente  originem  ducit;  iritis  autem  syphi- 
litica secundaria  alias  Ophthalmiae  formam,  ordiens, 
prae  se  fert,  ac  sensim  sensimque  symptomata  supra 
iam  memorata  assumit  et  in  iritidem  syphiliticam  se- 
se  convertit.  In  casu  priori  symptomata  luis  univer- 
salis perspicua  sunt,  ac  diagnosis  multo  facilior  est, 
quam  iritidis  secundariae,  nam  hoc  in  casu  Ophthal- 
mia aliis  ex  causis  originem  ducit,  ac  initio  formam 
praebet  Ophthalmiae  vel  catarrhalis,  vel  rheumaticae, 
vel  alius,  et  ex  lue  larvata  tandem  symptomata  iri- 

tidis  syphiliticae  nascuntur.  Alii  auctores  iritidem 
primariam  ob  decursum  celeriorem  Acutam , secunda- 
riam vero  chronicam  appellant.  Denique  saepius 
complicationes  cum  aliis  ophthalmiis,  a dyscrasia  vel 
cachexia  ortis,  observamus,  praesertim  curn  Ophthal- 
mia scrophulosa,  arthritica,  scrobutica  et  psorica. 

Prognosis. 

Inflammationis  gradus,  totius  corporis  habitus  at- 
que aetatis  ratione  habita,  prognosin  constituere  pos- 
sumus. Si  inflammatio  adhuc  recens  est,  exsudatio- 
nibus  pupilla  nondum  referta,  dolores  osteocopi  pho- 
tophobia,  epiphora  caetera  symptomata  mitiora,  con- 
dylomata ac  ulcera  nondum  exorta  , lues  universalis 
non  inveterata,  constitutio  aegroti  bona,  si  denique 
complicationes  non  animadvertuntur , prognosis  bona 
est,  ambigua  vero,  si  exsudationes  iam  adsunt,  coinea 
valde  obfuscata  est,  inflammatio  iam  per  longius  tem- 
poris spatium  perduravit  et  condylomata  orta  sunt, 
pessima  vero  nominanda  est,  si  exsudationibus  den- 
sis pupilla  omnino  occlusa  est  (cataracta  spuiia  lym- 
phatica,) si  condylomata  magis  magisque  crescunt  at- 
que ulcera  in  cornea  et  exostoses  in  orbita  adsunt. 

Dispositio  ad  inflammationem  semper  remanet  et 
refrigeratio  minima,  vel  alia  causa  occasionalis  exi- 
gua, eam  denuo  revocare  possunt  , quae  lue  univer- 
sali nondum  sublata,  mox  indolem  syphiliticam  acquirit. 

Curandi  methodus^ 

Quanquam  iritis  syphilitica  symptoma  tantum  est 
luis  universalis,  et  hac  sublata,  etiam  illa  evanescere 


oporteret,  indicatio  tamen  prima  est  symptoiratica,  in- 
flammationem enim  quam  celerrime  resolvendi*  et  do- 
lores nocturnos  minuendi,  quia,  his  reglectis , mox 
exsudationes  pupillam  concludunt.  Quo  facto,  om- 
nis cura  ad  luem  universalem  celeriter  evertendam 
adhibeatur  oportet,  ne  morbus  iterum  ingravescar, 
Prima  indicatio  methodum  antiphlogl^ticam  requirit j 
si  inflammatio  adhuc  est  recens,  rubor  valde  extensus 
et  dolores  vehementes,  imrao  tempore  diurno,  sunt, 
hirudines  qualuor  ad  sex,  ad  quemque  oculum  appli- 
care, sanguinisque  profluvium  e morsu  eorum  non 
intercipere  oportet.  Simul  remedium  purgans  mercu- 
riale  (ex  hydrargyri  muriatici  mitis  granis  sex  et  pul- 
veris radicis  ialappae  scrupulis  duobus)  praebendum 
est;  ad  dolores  osteocopos  coercendos  unguentum  hy- 
drargyri  cinereum-  cum  tinctura  opii,  aut  hydrar, 
muriat.  mitis  et  opii  puri  singulorum  circiter  grana 
quatuor  cum  saliva,  tempore  vespertino  regioni  su- 
pra orbitam  inungenda  sunt,  quod,  si  dolores  media 
nocte  attamen  valde  ingravescunt,  tura  repetendum 
est.  Quocunque  remedio  topico  in  hoc  inflammatio- 
nis stadio  abstinendum  est,  et  tantum  photophohia, 
epiphora  et  maiori  irritatione  sublatis,  remedia  to- 
pica,  quorum  paulo  inferius  mentionem  faciemus,  ad- 
hiberi possunt.  Secundaro  indicationem  facile  cura 
prima  conlungere  possumus;  ad  quodque  enim  luis 
universalis  symptoma  quam  celerrime  supprimendum 
duo  tantum  remedia  ex  toto  materiae  medicae  appa- 
ratu nobis, 'ofSeruntur;  hydrargyrum,  enim  muriaticum 
corrosivum  et  unguentum  hydrargyri  cinereum.  Mag- 
na mercurii  sublimati  vis  contra  syphilidem  pertina- 

cius  resistentem,  satis  nota  est,  et  iam  priori  tem- 
pore omnia  fere  arcana  in  morbum  venereum  ex  il- 
lo composita  erant.  Sanchez  et  Van  Swieten  prae- 
sertim eius  vim  multis  experimentis  explorabant, 
eiusque  usum  divulgabant,  sed  multi  alii  medici,  ut 
Quarin,  Lentin,  Mertens  eum  improbabant,  immo 
Cartheuser  in  fundamentis  pharmacologiae  dicit; 
,, unumquemque  hortor  medicum,  ut  ab  usu  huius 
„ concreti  corrosivi  interno  semper  abstineat,  si  alias 
,, 'conscientiam  salvam  et  famam  illibatam  servare  velitj 
„ noxae  enim  quas  productum  hoc  interne  usurpa- 
„tum  infert,  non  semper  post  primam  statim  as- 
„ sumptionem,  sed  persaepe  post  notabile  demum 
„ tempus  sentiuntur Nihilominus  tamen  mercurio 
sublimato  contra  nonnulla  luis  symptomata  carere 
non  possumus  et  praesertim  contra  iritidem  syphili- 
ticam vim  eius  conhrmant  experimentissimi  recenti- 
oris  temporis  medici;  sed  omni  providentia  praeberi 
debet  hoc  remedium,  initio  fracta  dosi  ut  v.  g,  per 
diem  grani  unius  sexta  aut  quarta  pars  consumatur; 
tum  vero  forma  apta  observanda  est*  Optima  for- 
ma est  pilularum  cum  extracto  quassiae,  vel  solutio 
in  aethere  sulphurico. 

Altero  remedio,  unguento  hydrargyri  cinereo 
praesertim  utimur,  si  lues  iam  admodum  inveterata 
et  ob  morbosam  affectionem  primarum  viarum,  mere, 
sublim,  praebere  non  possumus;  tum  frictiones  cum 
eo  instituimus  in  varias  corporis  partes,  sed  magnis 
in  dosibus,  drachmas  duas  ad  tres  quotidie  consu- 
mentes. 

His  remediis  caute  adhibitis  inflammatio  mox 
minuitur,  dolores,  epiphora,  photophobia  remittunt, 
cornea  splendorem  suum  recipit,  ac  condylomata,  si 
aderant,  sensim  evanescunt.  Nunc  remediis  topicis, 
ut;  residua  Inflammationis  amoveamus,  utimur.  Exsu- 
datlones  minores  instillando  solutione  extracti  Bella- 
donnae  contractione  iridis  lacerantur  et  solvuntur. 
Ulcera  corneae  solutione  lapidis  divini  vel  tinctura 
opii  curantur;  status  inflammationis  asthenicus  solu' 
tione  Hydr.  muriat.  corros.  cum  laudano  liquido  Sy- 
denhami,  vel  calore  sicco  vel  unguento  ex  mercuria 
praecipitato  rubro  removetur. 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 

ADIECTUM. 


E,c  Ernestus  Friedericus  Mauritius  Bophrre , Frey« 

stadii,  Silesiae  oppido  inferioris  MDC(  X(]VIII  pa- 
tre iudicis  munere  ibi  fungf>nte,  et  matre  e gente 
Dehmeliana  natus  sum.  Litterarum  primordiis,  in 
scholis  patriae  urbis  imbutus,  annum  aetatis  XlV 
agens  Gymnasium  Glogaviense  adgressus,  ibique  lec- 
tiones per  octodecim  menses  frequentavi.  fTum  ag- 
nato benigno  maxima  cum  humanitate  ac  liberalitate 
adiutus,  Berolinum  JVIDGCCXIV  adire  potui,  et  in 
Gymnasio  insigni  nomine  Friederici  Guilelmi  per 
triennium  institutus  sum  litteris,  quae  a disciplinis  in 
universitate  tractandis  excipiantur,  necesse  habetur. 
Testimonium  maturitatis  ad^^ptus  anno  MDCCCXVTI 
in  universitate  litteraria  Berolinensi  a Cei.  L.ink  t.  t. 
Rectore  Magnifico  a,  d.  XXL  M,  Aprilis  numero 
civium  academicorum  adscriptus  sum,  inde  a quo  tem- 


pore  hisce  lectionibus  interfui:  de  hotanice,  crypto- 

garnologia,  historia  naturali  et  philosophia  naturae 
Cei.  Link,  de  chemia  Cei.  Tur  e,  de  physice  genera- 
li, de  magnetisino,  electricitate  et  galvanismo  Cei.  Er- 
man  , de  mathesi  et  astrortomia  Cei.  Tralles,  de  his- 
toria universali  Cei.  Stenzel,  de  encyclopaedia  medica 
111.  Rudolphi.  Osteologiam,  splanchnologiam  et  syn- 
desmologlam  111.  Knape  me  docuit.  111.  Rudolphi 
lectionibus  de  anatomia  universa,  de  organorum  sen. 
suum  dissectione  deque  entozoorum  histotla  interfui, 
quibus  viris  illustribus  etiam  artem  cadavera  secandi 
debeo,  qua  me  in  theatro  anatomico  instruxere;  Phy- 
siologiam universam  IU.  Rudolphi  et  semioticem  Cei* 
Fr.  Hufeland  me  docuere.  In  pharmacologia  et  toxo» 
cologia  Cei.  Link,  in  materia  medica  111.  Berends 
praeceptoribus  gavisus  sum.  111.  C.  G.  Hnfeland  de 
therapia  morborum  chronicOrmn  speciali,  111.  Berends 
de  exanthematibus  acutis,  lll.  Horn  de  pathologia 
speciali  disserentes  audivi,  cuius  etiam  scholis  de  cog- 
noscendis et  curandis  morbis  syphiliticis  interfui. 
Pathologiam  et  therapiam  morborum  infantum  Cei. 
Richter  mihi  tradidit.  In  acologia  atque  doctrina  de 
ossibus  fractis  et  luxatis  Cei.  Bernstein  praeceptore 
usus  sum;  nec  non  in  chirurgia  generali  et  speciali 
atque  akiurgia  Cei.  Rust.  Ad  artem  medicam  et  chi- 
rurgicam exercendam  in  clinicis  medicis  et  chirurgi- 
cis 111,  Berends,  Cei.  Neuraann,  111,  Graefe  et  Cei, 
'Rust  institutus  sum. 

Tentamine  et  examine  rigoroso  coram  Gratiosa 
Facultate  Medica  Berolinensi  rite  absolutis,  spero,  fo- 

re,  ut  post  hancce  'dissertationem  rite  defensam, 
summos  in  medicina  ac  chirurgia  honores  adipiscar. 


THESES  DEFENDENDAE. 


I. 

Hominum  varietates  ad  unnm  eandemque  spe- 
eiem  pertinere. 

II. 

Telam  mucosam  nutritioni  inservire 


